Andres Narbarte

Andres Narbarte Olaizola, goitizenez “Xalto” ezaguna, (Goizueta, Nafarroa, 1927ko azaroaren 20a – 1971ko urtarrilaren 9a).

Moxo baserrian jaio baina Txameneko bordan bizi zen txiki-txikitatik. Soldaduska Afrikan egitea suertatu zitzaion, eta han Lazkao Txikirekin bat egin zuen. Lanbidez nekazaria eta afizioz bertsolaria, Nafarroako Bertsolari Txapelketa bitan irabazi zuen. Eskola zaharreko bertsolaria zen, alfabetatugabea baina oso zorrotza. 1971ean mendian sasi-larrea erretzean izandako istripuan hil zen.Vianako Printzea Erakundearen euskarazko gehigarria: 1971ko otsaila

Goizuetako eskolak bere izena darama.

 Txapelketak 
 Nafarroako Bertsolari Txapelketa:
 1960: txapelduna.
 1961: txapeldunordea.
 1962: finalista.
 1963: txapeldunordea.
 1964: txapelduna.
 1966: txapeldunordea.
 Bertsolari Txapelketa Nagusia:
 1960: seigarrena.
 1965: bederatzigarrena.

 1960ko Txapelketa Nagusia eta Fabiola erregina 
1960ko Bertsolari Txapelketa Nagusian Xaltori gertatutakoa, oraindik ere ezaguna da.

Alfonso Irigoien gai-jartzaileak, honako puntua jarri zion:

Xaltok, ordea, ez zekien Fabiola hori nor zen, (orduko Belgikako erregea zen Badouinekin ezkondu berria) eta gorriak ikusi zituen bere bertsoa ontzeko, hala ere, ezer esan gabe, nola edo hala moldatu zen erantzuteko:

Istorio hau ez zen bertan amaitu eta bi urte beranduago, 1962ko abuztuaren 19an, Goizuetan jokaturiko Nafarroako Bertsolari Txapelketaren kanporaketa batean, Irigoienek berak azken puntua emanik, Xaltori Donostiako gertaera famatua etorri zitzaion burura.Pablo Jose Aristorena: Nafarroako BertsolariotzaKike Diez de Ultzurrun: Belosotik Goizuetara

Irigoienen azken puntua zen: "Gero juezak irakurri zun sententzia bat larria"

Xaltok orduan, hitzetik hortzera, bertso hau bota zuen:

 Erreferentziak 

 Kanpo estekak 
 Bertsozale.com: Andres Narbarte
 Auñamendi eusko enziklopedia

Kategoria:Nafarroa Garaiko bertsolariak
Kategoria:Goizuetarrak